CELEX: 52013PC0170
Language: mt
Date: 2013-03-26
Title: Proposta għal DEĊIŻJONI TAL-KUNSILL dwar il-pożizzjoni tal-Unjoni li għandha tiġi adottata fil-Kunsill ta’ Koperazzjoni stabbilit mill-Ftehim ta’ Sħubija u ta’ Koperazzjoni bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Iraq, min-naħa l-oħra, fir-rigward tal-adozzjoni tar-regoli ta’ proċedura tal-Kunsill ta’ Koperazzjoni u tal-Kumitat ta’ Koperazzjoni, u t-twaqqif ta’ sottokumitati speċjalizzati u l-adozzjoni tat-termini ta’ referenza tagħhom

|
			
		
		
		52013PC0170
		
			Proposta għal DEĊIŻJONI TAL-KUNSILL dwar il-pożizzjoni tal-Unjoni li għandha tiġi adottata fil-Kunsill ta’ Koperazzjoni stabbilit mill-Ftehim ta’ Sħubija u ta’ Koperazzjoni bejn l-Unjoni Ewropea u l-Istati Membri tagħha, minn naħa waħda, u r-Repubblika tal-Iraq, min-naħa l-oħra, fir-rigward tal-adozzjoni tar-regoli ta’ proċedura tal-Kunsill ta’ Koperazzjoni u tal-Kumitat ta’ Koperazzjoni, u t-twaqqif ta’ sottokumitati speċjalizzati u l-adozzjoni tat-termini ta’ referenza tagħhom /* COM/2013/0170 final - 2013/0090 (NLE) */
			
				
		
		
			
			   	MEMORANDUM TA' SPJEGAZZJONI
(1)                   
Fil-21 ta’ Diċembru 2011, il-Kunsill adotta
d-Deċiżjoni tiegħu dwar l-iffirmar, f’isem l-Unjoni Ewropea, u
l-applikazzjoni provviżorja ta’ ċerti dispożizzjonijiet
tal-Ftehim ta’ Sħubija u Koperazzjoni bejn l-Unjoni Ewropea u l-Istati
Membri tagħha, minn naħa waħda, u r-Repubblika tal-Iraq,
min-naħa l-oħra (minn hawn 'il quddiem “il-Ftehim”)[1].
(2)                   
Fil-11 ta’ Mejju 2012, ir-Rappreżentant
Għoli tal-Unjoni Ewropea għall-Affarijiet Barranin u l-Politika ta’
Sigurtà u Viċi President tal-Kummissjoni Ewropea Catherine Ashton u
Ministru tal-Affarijiet Barranin tar-Repubblika tal-Iraq Hoshyar Zebari ffirmaw
il-Ftehim. 
(3)                   
Il-ftehim jimmarka l-ewwel relazzjoni kuntrattwali
li qatt saret bejn l-UE u l-Iraq. Jipprovdi qafas legali li jkopri kwistjonijiet
bħad-djalogu politiku regolari sar-relazzjonijiet ta' negozju u
koperazzjoni regolatorja, u koperazzjoni għall-iżvilupp.
(4)                   
L-għan tal-Ftehim, konkluż għal 10
snin (jiġġedded), huwa li jibni bażi solida
għat-tisħiħ tar-rabtiet bejn l-Iraq u l-UE. B'mod partikolari,
huwa għandu l-għan li jkabbar id-djalogu politiku dwar kwistjonijiet
bilaterali, reġjonali u globali, li jtejjeb l-arranġamenti
kummerċjali bejn l-Iraq u l-UE, jappoġġa l-isforzi vitali
għar-riforma u l-iżvilupp tal-Iraq nnifsu u jiffaċilita l-integrazzjoni
tiegħu fl-ekonomija internazzjonali aktar wiesgħa. Il-Ftehim
jissottolinea d-determinazzjoni tal-UE li jkollha rwol sinifikanti
fit-tranżizzjoni tal-Iraq u li se jkun il-vejikolu prinċipali
tal-appoġġ tal-UE lill-Iraq u biex jkomplu jikbru r-relazzjonijiet
bejn l-UE-Iraq.
(5)                   
Skont l-Artikolu 3 tad-Deċiżjoni
tal-Kunsill tal-21 ta’ Diċembru 2011 dwar l-iffirmar u l-applikazzjoni
provviżorja ta’ ċerti dispożizzjonijiet tal-Ftehim, l-Artikolu 2
(il-klawżola tad-Drittijiet tal-Bniedem) u t-Titoli II (Kummerċ u
Investimenti), III (Oqsam ta’ Kooperazzjoni) u V (Dispożizzjonijiet
Istituzzjonali, Ġenerali u Finali) huma applikati fuq bażi
provviżorja li tibda mill-1 ta’ Awwissu 2012, sa fejn dawn
jikkonċernaw kwistjonijiet li jaqgħu fi ħdan il-kompetenza
tal-UE. 
(6)                   
Fit-Titolu V dwar dispożizzjonijiet
istituzzjonali, jiġi stabbilit Kunsill ta’ Koperazzjoni fuq livell
ministerjali biex jagħmelis-superviżjoni tal-implimentazzjoni
tal-Ftehim skont l-Artikolu 111 tal-Ftehim. Il-Kumitat tal-Koperazzjoni huwa
stabbilit permezz tal-Artikolu 112(1) tal-Ftehim. Skont l-Artikolu 112(2),
il-Kunsill ta’ Koperazzjoni għandu jkun assistit fit-twettiq ta’
dmirijietu minn Kumitat ta’ Koperazzjoni u jista’ jiddeċiedi li
jistabbilixxi kwalunkwe sottokumitat jew korp speċjalizzat ieħor biex
jassistih fit-twettiq tad-dmirijiet tiegħu u għandu jiddetermina
l-kompożizzjoni u d-dmirijiet ta’ dawn il-kumitati jew korpi u kif
għandhom jiffunzjonaw.
(7)                   
Bil-għan li jitlesta l-qafas istituzzjonali u
li jiġu permessi diskussjonijiet fuq livell ta’ esperti dwar l-oqsma
ewlenin li jaqgħu fi ħdan l-ambitu tal-applikazzjoni provviżorja
tal-Ftehim, huwa ssuġġerit li jitwaqqfu tliet sottokumitati,
maħtura kif ġej: (1) Sottokumitat dwar id-Drittijiet tal-Bniedem u
d-Demokrazija; (2)Sottokumitat dwar il-Kummerċ u kwistjonijiet relatati;
(3) Sottokumitat dwar l-Enerġija u kwistjonijiet relatati; Sottokumitati
addizzjonali jistgħu jiġu stabbiliti fi stadju aktar tard, wara
ftehim tal-Partijiet. 
(8)                   
Il-laqgħat fi ħdan is-sottokumitati se
jippermettu lill-UE ssaħħaħ ir-rabta mal-amministrazzjoni
Iraqqina u tipprovdi opportunità biex jiddiskutu fid-dettall l-iżvilupp
tal-Iraq f’oqsma speċifiċi u l-prijoritajiet għal koperazzjoni
bejn l-UE u l-Iraq, kif ukoll l-assistenza tal-UE lill-Iraq. L-Iraq esprima
interess qawwi li x-xogħol tat-tliet sottokumitati jibda mill-aktar fis
possibbli.
(9)                   
Kemm l-UE kif ukoll l-Iraq impenjaw ruħhom li
implimentaw il-Ftehim b'mod rapidu u effettiv. L-għan ta’ din il-proposta
huwa għalhekk li jiġi żgurat li l-qafas istituzzjonali
tal-Ftehim ikun stabbilit malajr kemm jista’ jkun, bil-fehma li l-ewwel
laqgħat tas-sottokumitati għandhom isseħħu mhux iktar tard
minn kmieni fl-2013, segwit minn dawk tal-Kumitat ta’ Koperazzjoni u l-Kunsill
ta’ Koperazzjoni. Sabiex wieħed ikun f’poizzjoni li jipproċedi f’din
is-sekwenza hu propost li, bħala l-ewwel att tiegħu l-Kunsill ta’
Koperazzjoni jadotta d-deċiżjonijiet tiegħu dwar (1) l-adozzjoni
tar-regoli ta’ proċedura għall-Kunsill ta’ Koperazzjoni u
għall-Kumitat tal-Koperazzjoni, u (2) l-istabbiliment ta’ sottokumitati
speċjalizzati u l-adozzjoni tat-termini ta’ referenza tagħhom. Barra
minn hekk, dawn id-deċiżjonijiet għandhom jiġu adottati
permezz ta’ proċedura bil-miktub, skont l-Artikolu 10 tar-Regoli ta’
Proċedura proposti tal-Kunsill ta’ Koperazzjoni.
2013/0090 (NLE)
Proposta għal
DEĊIŻJONI TAL-KUNSILL
dwar il-pożizzjoni tal-Unjoni li
għandha tiġi adottata fil-Kunsill ta’ Koperazzjoni stabbilit
mill-Ftehim ta’ Sħubija u ta’ Koperazzjoni bejn l-Unjoni Ewropea u
l-Istati Membri tagħha, minn naħa waħda, u r-Repubblika
tal-Iraq, min-naħa l-oħra, fir-rigward tal-adozzjoni tar-regoli ta’
proċedura tal-Kunsill ta’ Koperazzjoni u tal-Kumitat ta’ Koperazzjoni, u
t-twaqqif ta’ sottokumitati speċjalizzati u l-adozzjoni tat-termini ta’
referenza tagħhom

IL-KUNSILL TAL-UNJONI EWROPEA,
Wara li kkunsidra it-Trattat dwar
il-Funzjonament tal-Unjoni Ewropea, u partikolarment l-Artikolu 218(9)
tiegħu,
Wara li kkunsidra l-Artikolu 3
tad-Deċiżjoni tal-Kunsill tal-21 ta’ Diċembru 2011 dwar
l-iffirmar u l-applikazzjoni provviżorja ta’ ċerti
dispożizzjonijiet tal-Ftehim ta’ Sħubija u Koperazzjoni (“il-Ftehim”)
bejn l-Unjoni Ewropea u l-Istati Membri tagħha, minn naħa waħda,
u r-Repubblika tal-Iraq, min-naħa l-oħra[2],
b’mod partikolari l-Artikolu 111(3) u l-Artikolu 112(2) tagħha,
Wara li kkunsidra l-proposta mill-Kummissjoni,
Billi:
(1)       Skont l-Artikolu 117,
partijiet tal-Ftehim huma applikati provviżorjament mill-1 ta’ Awwissu
2012.
(2)       Sabiex isir kontribut lejn
l-implimentazzjoni effettiva tal-Ftehim, għandu jiġi stabbilit il-qafas
istituzzjonali tiegħu mill-aktar fis possibbli.
(3)       L-Artikolu 111(3) tal-Ftehim,
il-Kunsill tal-Koperazzjoni għandu jwaqqaf ir-regoli ta' proċedura
tiegħu stess. 
(4)       L-Artikolu 112 tal-Ftehim
jipprovdi li l-Kunsill ta’ Koperazzjoni għandu jkun assistit fit-twettiq
ta’ dmirijietu minn Kumitat ta’ Koperazzjoni u jista’ jiddeċiedi li
jistabbilixxi kwalunkwe sottokumitat jew korp speċjalizzat ieħor biex
jassistih fit-twettiq tad-dmirijiet tiegħu u għandu jiddetermina
l-kompożizzjoni u d-dmirijiet ta’ dawn il-kumitati jew il-korpi u kif
għandhom jiffunzjonaw.
ADOTTA DIN ID-DEĊIŻJONI: 
Artikolu Uniku
1.           Il-pożizzjoni li
għandha tiġi adottata mill-Unjoni fil-Kunsill ta’ Koperazzjoni
stabbilit permezz tal-Artikolu 111 tal-Ftehim ta’ Sħubija u Koperazzjoni
bejn l-Unjoni Ewropea u l-Istati Membri tagħha, minn naħa waħda,
u r-Repubblika tal-Iraq, min-naħa l-oħra, għandu jiġi
hawnhekk stabbilit f’dak li għandu x’jaqsam ma’:
–              
l-adozzjoni tar-regoli ta’ proċedura
tal-Kunsill ta’ Koperazzjoni u tal-Kumitat ta’ Koperazzjoni, u
–              
l-istabbiliment ta’ sottokumitati
speċjalizzati u l-adozzjoni tat-termini ta’ referenza tagħhom,
skont it-termini tal-abbozz ta’
deċiżjonijiet tal-Kunsill ta’ Koperazzjoni mehmuża ma’ din
id-Deċiżjoni.
2.           Tibdiliet minuri fl-abbozz
tad-deċiżjonijiet jista’ jiġi miftiehem mir-rappreżentanti
tal-Unjoni fil-Kunsill ta’ Koperazzjoni mingħajr xi deċiżjoni
ulterjuri tal-Kunsill.
Magħmul fi Brussell,
                                                                       Għall-Kunsill
                                                                       Il-President
ANNESS I
ID-DEĊIŻJONI
Nru 1/2013 TAL-KUNSILLTA’ KOPERAZZJONI BEJN L-UE U L-IRAQ
tal-…
2013
li
tadotta r-regoli ta’ proċedura tiegħu u dawk tal-Kumitat ta’
Koperazzjoni
IL-KUNSILL TA’ KOPERAZZJONI BEJN L-UE U
L-IRAQ, 
Wara li kkunsidra l-Ftehim ta’ Sħubija u
ta’ Koperazzjoni bejn l-Unjoni Ewropea u l-Istati Membri tagħha, fuq naħa
waħda, u r-Repubblika tal-Iraq, fuq in-naħa l-oħra, (“minn hawn
'l hemm imsejjaħ il-Ftehim”) u b’mod partikolari l-Artikolu 111
tiegħu,
Billi:
(1)                   
Skont l-Artikolu 117, partijiet tal-Ftehim huma
applikati provviżorjament mill-1 ta’ Awwissu 2012.
(2)                   
Sabiex isir kontribut lejn l-implimentazzjoni
effettiva tal-Ftehim, għandu jiġi stabbilit il-qafas istituzzjonali
tiegħu mill-aktar fis possibbli.
(3)                   
Huwa l-kompitu tal-Kunsill ta’ Koperazzjoni sabiex
jadotta l-miżuri meħtieġa biex dan isir; L-Artikolu 111(3)
tal-Ftehim jipprevedi li l-Kunsill tal-Kooperazzjoni għandu jwaqqaf
ir-regoli ta' proċedura tiegħu stess. Sabiex il-Kumitat
tal-Koperazzjoni jkun operattiv kemm jista’ jkun malajr, il-Kunsill ta’
Koperazzjoni għandu jistabbilixxi wkoll ir-regoli ta’ proċedura tal-Kumitat
ta’ Koperazzjoni. 
(4)                   
F’konformità mal-Artikolu 10 tar-Regoli ta’
Proċedura tal-Kunsill ta’ Koperazzjoni, il-Kunsill tal-Koperazzjoni jista’
jieħu deċiżjonijiet permezz ta’ proċedura bil-miktub.
(5)                   
Jeħtieġ li din id-deċiżjoni
tal-Kunsill ta’ Kooperazzjoni tiġi adottata bi proċedura bil-miktub.
IDDEĊIEDA KIF ĠEJ: 
Artikolu
Uniku
Ir-Regoli ta’ Proċedura tal-Kunsill ta’
Koperazzjoni u dawk tal-Kumitat ta’ Koperazzjoni, kif stabbilit
fl-Appendiċi A u B rispettivament, huma b’dan adottati.
Magħmul fi..., xxxx. 
   || Għall-Kunsill ta’ Koperazzjoni Il-Presidenza 
L-APPENDIĊI
A TAL-ANNESS I
Regoli
tal-Proċedura tal-Kunsill tal-Koperazzjoni
Artikolu
1
Presidenza
Il-Kunsill tal-Koperazzjoni għandu jkun
ippresedut b’mod li jalterna għal perjodi ta’ 12-il xahar mill-President
tal-Kunsill tal-Affarijiet Barranin tal-Unjoni Ewropea, f’isem l-Unjoni Ewropea
u l-Istati Membri tagħha, u mill-Ministru tal-Affarijiet Barranin
tal-Iraq. L-ewwel perjodu għandu jibda fid-data tal-ewwel laqgħa
tal-Kunsill tal-Koperazzjoni u li jispiċċa fil-31 ta' Diċembru
tal-istess sena. 
Artikolu
2
Laqgħat
Il-Kunsill tal-Koperazzjoni għandu
jiltaqa' fil-livell ministerjali darba fis-sena. Sessjonijiet speċjali
tal-Kunsill tal-Koperazzjoni jistgħu jsiru fuq talba ta’ waħda
mill-Partijiet, jekk il-Partijiet jaqblu li jsir hekk. Sakemm ma
jintlaħaqx ftehim mod ieħor mill-Partijiet, kull sessjoni tal-Kunsill
tal-Koperazzjoni għandha ssir fil-post fejn is-soltu jsiru l-laqgħat
tal-Kunsill tal-Unjoni Ewropea fid-data li jaqblu dwarha ż-żewġ
Partijiet. Laqgħat tal-Kunsill tal-Kooperazzjoni għandhom
jissejħu b'mod konġunt mis-Segretarji tal-Kunsill ta' Koperazzjoni bi
qbil mal-President. 
Artikolu
3
Rappreżentanza
Il-membri tal-Kunsill tal-Koperazzjoni
jistgħu jiġu rrappreżentati f'każ li ma jkunux jistgħu
jattendu. Jekk membru jixtieq li jiġi rrappreżentat b’dan il-mod,
hu/hi għandu/ha j/tinnotifika lill-President rigward l-isem
tar-rappreżentant tiegħu/tagħha qabel il-laqgħa li fiha se
j/tiġi rrapreżentat/a b’dan il-mod. Ir-rappreżentant ta' membru
tal-Kunsill tal-Koperazzjoni għandu jeżerċita d-drittijiet
kollha ta' dak il-membru. 
Artikolu
4
Delegazzjonijiet
Il-membri tal-Kunsill tal-Koperazzjoni
jistgħu jkunu akkumpanjati minn uffiċjali. Qabel kull laqgħa,
il-President għandu jkun infurmat bil-kompożizzjoni prevista
tad-delegazzjoni ta' kull Parti. 
Għal-laqgħat tal-Kunsill ta’
Kopeazzjoni, meta fuq l-aġenda jkun hemm kwistjonijiet li
jikkonċernaw il-Bank, għandu jattendi rappreżentant tal-Bank
Ewropew tal-Investiment bħala osservatur. 
Meta jkun xieraq u bi ftehim reċiproku,
persuni fil-kapaċità tagħhom ta’ esperti jew rappreżentanti ta’
korpi oħra jistgħu jiġu mistiedna jattendu l-laqgħat
tal-Kunsill ta’ Koperazzjoni bħala osservaturi jew sabiex jipprovdu informazzjoni
dwar suġġett partikolari.
Artikolu
5
Segretarjat
Rappreżentant tas-Segretarjat
Ġenerali tal-Kunsill tal-Unjoni Ewropea u rappreżentant tal-Missjoni
tal-Iraq għall-Unjoni Ewropea għandhom flimkien iservu bħala
Segretarji tal-Kunsill tal-Koperazzjoni. 
Artikolu
6
Korrispondenza
Il-korrispondenza indirizzata lill-Kunsill
tal-Koperazzjoni għandha tintbagħat lill-President tal-Kunsill
tal-Koperazzjoni fl-indirizz tal-Kunsill tal-Unjoni Ewropea. 
Iż-żewġ Segretarji
għandhom jiżguraw li l-korrispondenza tiġi trażmessa
lill-President tal-Kunsill tal-Koperazzjoni u, fejn xieraq, imqassma
lill-membri l-oħra tal-Kunsill tal-Koperazzjoni. Il-korrispondenza li
titqassam għandha tintbagħat lis-Segretarjat Ġenerali
tal-Kummissjoni, is-Servizz Ewropew għall-Azzjoni Esterna, lir-Rappreżentanti
Permanenti tal-Istati Membri u lis-Segretarjat Ġenerali tal-Kunsill
tal-Unjoni Ewropea, kif ukoll lill-Missjoni tal-Iraq għall-Unjoni Ewropea.

Il-komunikazzjonijiet mill-President
tal-Kunsill tal-Koperazzjoni għandhom jintbagħtu lid-destinatarji
miż-żewġ Segretarji u jitqassmu, fejn xieraq, lill-membri
l-oħra tal-Kunsill tal-Koperazzjoni fl-indirizzi indikati fit-tieni
paragrafu.
Artikolu
7
Pubbliċità
Sakemm ma jkunx deċiż mod
ieħor, il-laqgħat tal-Kunsill tal-Koperazzjoni m'għandhomx ikunu
pubbliċi. 
Artikolu
8
Aġendi
għal-laqgħat
1.           Il-President għandu
jfassal aġenda proviżorja għal kull laqgħa. Din
għandha tiġi trażmessa mis-Segretarji tal-Kunsill
tal-Koperazzjoni lid-destinatarji msemmija fl-Artikolu 6 mhux aktar tard minn
15-il jum qabel il-bidu tal-laqgħa. L-aġenda proviżorja
għandha tinkludi l-punti li fuqhom il-President ikun irċieva talba
sabiex jiżdiedu fuq l-aġenda mhux aktar tard minn 21 jum qabel
il-bidu tal-laqgħa, għalkemm l-ebda punt ma għandu
jitniżżel fl-aġenda proviżorja sakemm ma tkunx
intbagħtet id-dokumentazzjoni ta' sostenn lis-Segretarji sa mhux aktar
tard mid-data li fiha tintbagħat l-aġenda provviżorja.
L-aġenda għandha tkun approvata mill-Kunsill tal-Koperazzjoni
fil-bidu ta' kull laqgħa. Punt apparti dawk li jidhru fl-aġenda
provviżorja jista’ jitqiegħed fuq l-aġenda jekk
iż-żewġ Partijiet jaqblu li jsir hekk. 
2.           Il-President jista', bi
ftehim maż-żewġ Partijiet, iqassar l-iskadenzi stipulati
fil-paragrafu 1 sabiex jitqiesu l-ħtiġiet ta' każ partikolari. 
Artikolu
9
Minuti
Għandu jitħejja abbozz tal-minuti
ta’ kull laqgħa b’mod konġunt miż-żewġ Segretarji.
Il-minuti għandhom, bħala regola ġenerali, jindikaw fir-rigward
ta’ kull punt fuq l-aġenda: 
–                        
id-dokumenti ppreżentati lill-Kunsill
tal-Koperazzjoni, 
–                        
dikjarazzjonijiet li membru tal-Kunsill tal-Koperazzjoni
jkun talab li jiddaħħlu, 
–                        
ir-rakkomandazzjonijiet mogħtija,
id-dikjarazzjonijiet li sar qbil dwarhom u l-konklużjonijiet adottati. 
L-abbozz tal-minuti għandu jingħata
lill-Kunsill tal-Koperazzjoni għall-approvazzjoni. Wara l-approvazzjoni,
il-minuti għandhom jiġu ffirmati mill-President u
miż-żewġ segretarji. Il-minuti għandhom jiġu ffajljati
fl-arkivji tas-Segretarjat Ġenerali tal-Kunsill tal-Unjoni Ewropea, li
għandu jservi ta’ depożitarju tad-dokumenti tal-Ftehim. Kopja
ċċertifikata għandha tingħadda lil kull wieħed
mid-destinatarji msemmija fl-Artikolu 6. 
Artikolu
10
Deliberazzjonijiet
1.           Il-Kunsill tal-Koperazzjoni
għandu jieħu d-deċiżjonijiet tiegħu u jagħmel
rakkomandazzjonijiet bi ftehim komuni tal-Partijiet. Il-każijiet, li fihom
il-Kunsill ta’ Koperazzjoni jista’ jieħu deċiżjonijiet huma
indikati fil-Ftehim innifsu.
Il-Kunsill tal-Koperazzjoni jista’ jieħu
deċiżjonijiet jew jagħmel rakkomandazzjonijiet bi proċedura
bil-miktub jekk iż-żewġ Partijiet jaqblu li jsir hekk. Meta
l-Kunsill ta’ Koperazzjoni jiddeċiedi li jirrikorri
għall-proċedura bil-miktub, data ta’ skadenza tista’ tkun prevista bi
ftehim reċiproku tal-Partijiet, li fit-tmiem tagħha l-President
tal-Kunsill ta’ Koperazzjoni jista’ jiddikjara, fuq rapport
miż-żewġ Segretarji, jekk intlaħaqx ftehim komuni
tal-Partijiet.
2.           Id-deċiżjonijiet u
r-rakkomandazzjonijiet tal-Kunsill ta’ Koperazzjoni, fis-sens tal-Artikolu 111
tal-Ftehim għandhom ikunu intitolati rispettivament “Deċiżjoni”
u “Rakkomandazzjoni” segwiti b’numru serjali, bid-data tal-adozzjoni
tagħhom u b’deskrizzjoni tas-suġġett tagħhom.
Id-deċiżjonijiet u r-rakkomandazzjonijiet tal-Kunsill ta’
Koperazzjoni għandhom jiġu ffirmati mill-President u awtentikati
miż-żewġ Segretarji. Id-deċiżjonijiet u
r-rakkomandazzjonijiet għandhom jingħaddu lil kull wieħed mid-destinatarji
msemmija fl-Artikolu 6 hawn fuq. Kull Parti tista' tiddeċiedi dwar
il-pubblikazzjoni tad-deċiżjonijiet u r-rakkommandazzjonijiet
tal-Kunsil tal-Koperazzjoni fil-pubblikazzjoni uffiċjali rispettiva
tagħha. 
Artikolu
11
Lingwi
L-ilsna uffiċjali tal-Kunsill
tal-Koperazzjoni għandhom ikunu l-ilsna uffiċjali
taż-żewġ Partijiet. Sakemm ma jiġix deċiż mod
ieħor, il-Kunsill tal-Koperazzjoni se jibbaża d-deliberazzjonijiet
tiegħu fuq dokumentazzjoni mfassla f’dawn l-ilsna. 
Artikolu
12
Spejjeż
Kemm l-Unjoni Ewropea kif ukoll l-Iraq se
joħorġu l-flus għall-ispejjeż li jġarrbu
għall-parteċipazzjoni tagħhom fil-laqgħat tal-Kunsill
tal-Koperazzjoni, kemm f’dak li għandu x’jaqsam man-nefqa tal-persunal, il-vjaġġi
u s-sussistenza kif ukoll man-nefqa għall-posta u t-telekomunikazzjoni.
Nefqa li għandha x’taqsam ma’ servizzi ta’ interpretazzjoni
fil-laqgħat, traduzzjoni u riproduzzjoni tad-dokumenti għandhom
jitħallsu mill-Unjoni Ewropea, bl-eċċezzjoni tan-nefqa li
għandha x’taqsam mas-servizzi ta’ interpretazzjoni jew traduzzjoni
għal jew mill-lingwa uffiċjali tal-Iraq, li għandhom
jitħallsu mill-Iraq. Infiq ieħor relatat mal-organizzazzjoni
tal-laqgħat għandu jitħallas mill-Parti li tkun qed tospita
l-laqgħat. 
Artikolu
13
Kumitat
tal-Koperazzjoni
1.           Skont l-Artikolu 112
tal-Ftehim, qed jiġi stabbilit Kumitat ta’ Koperazzjoni sabiex jgħin
lill-Kunsill tal-Koperazzjoni fit-twettiq ta’ dmirijietu. Dan għandu jkun
magħmul minn rappreżentanti tal-Unjoni Ewropea, minn naħa
waħda, u minn rappreżentanti tal-Gvern tal-Iraq, min-naħa
l-oħra, normalment fil-livell ta’ impjegati anzjani taċ-ċivil.
2.           Il-Kumitat tal-Koperazzjoni
għandu jħejji l-laqgħat u d-deliberazzjonijiet tal-Kunsill
tal-Koperazzjoni, jimplimenta d-deċiżjonijiet u rakkomandazzjonijiet
tal-Kunsill tal-Koperazzjoni fejn xieraq u, b’mod ġenerali, jiżgura
l-kontinwità tar-relazzjoni u t-tħaddim tajjeb tal-Ftehim. Għandu
jqis kwalunkwe kwistjoni li titressaq quddiemu mill-Kunsill tal-Koperazzjoni
kif ukoll kwalunkwe kwistjoni li tista' tinqala' fl-andament tat-twettiq ta'
kuljum tal-Ftehim. Għandu jippreżenta proposti jew kwalunkwe abbozz
ta' deċiżjonijiet/rakkommandazzjonijiet għal adozzjoni
lill-Kunsill tal-Koperazzjoni. 
Il-Kunsill ta’ Koperazzjoni jista’ jiddelega
lill-Kumitat ta’ Koperazzjoni kwalunkwe waħda mis-setgħat
tiegħu.
3.           F’każijiet fejn
il-Ftehim jirreferi għal obbligu ta’ konsultazzjoni jew possibbiltà ta’
konsultazzjoni jew fejn il-Partijiet jiddeċiedu bi ftehim komuni biex
jikkonsultaw lil xulxin, din il-konsultazzjoni trid issir fi ħdan il-Kumitat
ta’ Koperazzjoni. Il-Konsultazzjoni tista’ tkompli fil-Kunsill ta’ Koperazzjoni
jekk iż-żewġ partijiet jaqblu li jsir hekk.
L-APPENDIĊI
B TAL-ANNESS I
Regoli
tal-Proċedura tal-Kumitat tal-Koperazzjoni
Artikolu
1
Presidenza
Il-Kumitat tal-Koperazzjoni għandu jkun
ippresedut b’mod li jalterna għal perjodi ta’ 12-il xahar minn
rappreżentant tal-Unjoni Ewropea u minn rappreżentant tal-Gvern
tal-Iraq. 
L-ewwel perjodu għandu jibda fid-data
tal-ewwel laqgħa tal-Kunsill tal-Koperazzjoni u li jispiċċa
fil-31 ta' Diċembru tal-istess sena. 
Artikolu
2
Laqgħat
Il-Kumitat ta’ Koperazzjoni għandu
jiltaqa’ meta jitolbu ċ-ċirkostanzi, bil-ftehim
taż-żewġ Partijiet, mill-inqas darba fis-sena. Kull laqgħa
tal-Kumitat tal-Kooperazzjoni għandha ssir fi żmien u f’post li dwaru
jkun hemm qbil miż-żewġ Partijiet. 
Il-laqgħat tal-Kumitat tal-Kooperazzjoni
għandhom jissejħu mill-President. Il-laqgħa annwali tal-Kumitat
tal-Kooperazzjoni għandha tissejjaħ qabel il-laqgħa annwali
tal-Kunsill tal-Koperazzjoni. Għandha titlaqqa’ fi żmien xieraq biex
il-Kumitat tal-Koperazzjoni jilħaq jipprepara għall-laqgħa
tal-Kunsill ta’ Koperazzjoni.
Artikolu
3
Delegazzjonijiet
Qabel kull laqgħa, il-President se jkun
informat mill-formazzjoni maħsuba tad-delegazzjoni ta’ kull Parti. 
Artikolu
4
Segretarjat
Rappreżentant tas-Servizz Ewropew
għall-Azzjoni Esterna u rappreżentant tal-Gvern tal-Iraq
għandhom flimkien iservu bħala Segretarji tal-Kumitat ta’
Koperazzjoni. Il-komunikazzjonijiet kollha lill-Presidenza tal-Kumitat
tal-Koperazzjoni u mingħandha previsti f'din id-Deċiżjoni
għandhom jintbagħtu lis-Segretarji tal-Kumitat tal-Koperazzjoni u
lis-Segretarji u lill-President tal-Kunsill tal-Koperazzjoni. 
Artikolu
5
Pubbliċità
Sakemm ma jkunx deċiż mod
ieħor, il-laqgħat tal-Kumitat ta’ Koperazzjoni m’għandhomx ikunu
pubbliċi. 
Artikolu
6
Aġendi
għal-laqgħat
1.           Il-President għandu
jfassal aġenda proviżorja għal kull laqgħa. Din
għandha tiġi trażmessa mis-Segretarji tal-Kumitat ta'
Koperazzjoni lid-destinatarji msemmija fl-Artikolu 4 sa mhux aktar tard minn
15-il jum qabel il-bidu tal-laqgħa. 
L-aġenda provviżorja għandha
tinkludi l-punti li fuqhom il-President ikun irċieva talba sabiex
jiżdiedu fuq l-aġenda mhux aktar tard minn 21 jum qabel il-bidu
tal-laqgħa, għalkemm l-ebda punt m’għandu jitniżżel
fl-aġenda proviżorja sakemm ma tkunx intbagħtet
id-dokumentazzjoni ta’ sostenn lis-Segretarji sa mhux aktar tard mid-data li
fiha tintbagħat l-aġenda provviżorja.
Il-Kumitat tal-Kooperazzjoni jista’ jistieden
esperti jattendu l-laqgħat tiegħu sabiex jipprovdu informazzjoni dwar
suġġetti partikolari.
L-aġenda għandha tiġi adottata
mill-Kumitat tal-Koperazzjoni fil-bidu ta’ kull laqgħa. Punt apparti dawk
li jidhru fl-aġenda provviżorja jista’ jitqiegħed fuq
l-aġenda jekk iż-żewġ Partijiet jaqblu li jsir hekk.
2.           Il-President jista’, bi
ftehim maż-żewġ Partijiet, iqassar l-iskadenzi stipulati
fil-paragrafu 1 sabiex jitqiesu l-ħtiġiet ta’ każ partikolari.
Artikolu
7
Minuti
Għandhom jittieħdu l-minuti ta' kull
laqgħa u għandhom ikunu bbażati fuq sinteżi mill-President
tal-konklużjonijiet li jkun wasal għalihom il-Kumitat
tal-Koperazzjoni. Meta jiġu approvati
mill-Kumitat tal-Koperazzjoni, il-minuti għandhom jiġu ffirmati
mill-President u s-Segretarji u jiġu ffajljati minn kull waħda
mill-Partijiet. Kopja tal-minuti għandha
tingħadda lil kull wieħed mid-destinatarji msemmija fl-Artikolu 4. 
Artikolu
8
Deliberazzjonijiet
Fil-każijiet speċifiċi fejn
il-Kunsill tal-Koperazzjoni jagħti s-setgħa lill-Kumitat
tal-Koperazzjoni jadotta ċerti deċiżjonijiet/rakkomandazzjonijiet
f’konformità mal-Artikolu 13(2) tar-Regoli ta’ Proċedura tal-Kunsill
tal-Koperazzjoni, dawn l-atti għandhom jiġu intitolati rispettivament
“Deċiżjoni” u “Rakkomandazzjoni”, segwiti minn numru tas-serje,
id-data tal-adozzjoni tagħhom u deskrizzjoni tas-suġġett
tagħhom. Id-deċiżjonijiet u r-rakkomandazzjonijiet tal-Kumitat
ta’ Kooperazzjoni għandhom isiru bi qbil komuni bejn il-Partijiet.
Il-Kunsill tal-Koperazzjoni jista’ jieħu
deċiżjonijiet jew jagħmel rakkomandazzjonijiet bi proċedura
bil-miktub jekk iż-żewġ Partijiet jaqblu li jsir hekk. Meta
l-Kumitat tal-Koperazzjoni jiddeċiedi li jirrikorri
għall-proċedura bil-miktub, data ta’ skadenza tista’ tkun prevista
bil-ftehim reċiproku tal-Partijiet, li fit-tmiem tagħha l-President
tal-Kumitat tal-Koperazzjoni jista’ jiddikjara, fuq rapport
miż-żewġ Segretarji, jekk intlaħaqx ftehim komuni mill-Partijiet.
Id-deċiżjonijiet u
r-rakkomandazzjonijiet tal-Kumitat tal-Koperazzjoni għandhom jiġu
ffirmati mill-President u awtentikati miż-żewġ Segretarji u
għandhom jiġu trażmessi lid-destinatarji msemmija fl-Artikolu 4
ta' dawn ir-regoli ta' proċedura. Kull Parti tista’ tiddeċiedi fuq
il-pubblikazzjoni tad-deċiżjonijiet u r-rakkomandazzjonijiet ta’ dan
il-Kumitat tal-Koperazzjoni fil-pubblikazzjoni uffiċjali rispettiva
tagħha. 
Artikolu
9
Spejjeż
Kemm l-Unjoni Ewropea kif ukoll l-Iraq se
joħorġu l-flus għall-ispejjeż li jġarrbu
għall-parteċipazzjoni tagħhom fil-laqgħat tal-Kumitat
tal-Koperazzjoni, kemm f’dak li għandu x’jaqsam man-nefqa tal-persunal,
il-vjaġġi u s-sussistenza kif ukoll għan-nefqa għall-posta
u t-telekomunikazzjoni. Nefqa li għandha
x’taqsam mas-servizzi ta’ interpretazzjoni fil-laqgħat, traduzzjoni u
riproduzzjoni tad-dokumenti għandhom jitħallsu mill-Unjoni Ewropea,
bl-eċċezzjoni tan-nefqa li għandha x’taqsam mas-servizzi ta’
interpretazzjoni jew traduzzjoni għal jew mill-lingwa uffiċjali
tal-Iraq, li għandhom jitħallsu mill-Iraq. Infiq
ieħor relatat mal-organizzazzjoni tal-laqgħat għandu
jitħallas mill-Parti li tkun qed tospita l-laqgħat. 
Artikolu
10
Sottokumitati
u gruppi speċjali
B’konformità mal-Artikolu 13 tar-Regoli ta’
Proċedura tal-Kunsill tal-Koperazzjoni, il-Kumitat tal-Koperazzjoni jista’
jiddeċiedi li joħloq sottokumitati jew gruppi ta’ ħidma
speċjalizzati sabiex jaħdmu taħt l-awtorità tal-Kumitat
tal-Koperazzjoni u li għandhom jagħmlulu rapport wara kull
laqgħa li jagħmlu. Il-Kumitat tal-Koperazzjoni jista’ jiddeċiedi
li jtemm kwalukwe sottokumitat jew grupp ta’ ħidma eżistenti,
jiddefinixxi jew jemenda t-termini ta’ referenza tagħhom jew joħloq
sottokumitati jew gruppi ta’ ħidma oħra sabiex jgħinuh fil-qadi
ta’ dmirijietu. Dawn is-sottokumitati u gruppi ta’ ħidma m'għandu
jkollhom l-ebda setgħa ta’ teħid ta' deċiżjonijiet.
ANNESS
II
ID-DEĊIŻJONI
Nru 2/2013 TAL-KUNSILLTAL-KOPERAZZJONI BEJN L-UE U L-IRAQ
ta’
.. 2013
dwar
l-istabbiliment ta’ tliet sottokumitati speċjalizzati u l-adozzjoni
tat-termini ta’ referenza tagħhom,
IL-KUNSILL TAL-KOPERAZZJONI BEJN L-UE U
L-IRAQ,
Wara li kkunsidra l-Ftehim ta’ Sħubija u
ta’ Kooperazzjoni bejn l-Unjoni Ewropea u l-Istati Membri tagħha, fuq
naħa waħda, u r-Repubblika tal-Iraq, fuq in-naħa l-oħra,
(“il-Ftehim”) u b’mod partikolari l-Artikolu 112 tiegħu,
Billi:
(1)          Skont l-Artikolu 117,
partijiet tal-Ftehim huma applikati provviżorjament mill-1 ta’ Awwissu 2012.
(2)          Sabiex isir kontribut lejn
l-implimentazzjoni effettiva tal-Ftehim, għandu jiġi stabbilit
il-qafas istituzzjonali tiegħu mill-aktar fis possibbli.
(3)          L-Artikolu 112 tal-Ftehim
jipprovdi li l-Kunsill tal-Koperazzjoni għandu jkun assistit fit-twettiq
ta’ dmirijietu minn Kumitat ta’ Kooperazzjoni u jista’ jiddeċiedi li
jistabbilixxi kwalunkwe sottokumitat jew korp speċjalizzat ieħor biex
jassistih fit-twettiq tad-dmirijiet tiegħu u għandu jiddetermina
l-kompożizzjoni u d-dmirijiet ta’ dawn il-kumitati jew l-korpi u kif
għandhom jiffunzjonaw.
(4)          Sabiex jippermettu
diskussjonijiet fil-livell ta’ esperti dwar l-oqsma ewlenin li jaqgħu fi
ħdan l-ambitu tal-applikazzjoni provviżorja tal-Ftehim, għandhom
jiġu stabbiliti tliet sottokumitati . Bi ftehim ulterjuri tal-partijiet
kemm il-lista ta’ sottokumitati u l-ambitu tas-sottokumitati individwali
jistgħu jiġu mmodifikati.
(5)          F’konformità mal-Artikolu 10
tar-Regoli ta’ Proċedura tal-Kunsill tal-Koperazzjoni, il-Kunsill
tal-Koperazzjoni jista’ jieħu deċiżjonijiet permezz ta’
proċedura bil-miktub.
(6)          Sabiex is-sottokumitati isiru
operazzjonali f’ħin xieraq, jeħtieġ li din
id-deċiżjoni tal-Kunsill tal-Koperazzjoni tiġi adottata bi
proċedura bil-miktub.
ADOTTA DIN ID-DEĊIŻJONI:
Artikolu
Uniku
Is-sottokumitati mniżżla
fl-Appendiċi A huma hawnhekk stabbiliti. It-termini ta’ referenza
tas-sottokumitati kif stabbiliti fl-Appendiċi B huma b’hekk adottati. 
Magħmul fi,
Għall-Kunsill tal-Koperazzjoni bejn
l-UE u l-Iraq

L-APPENDIĊI
A GĦALL-ANNESS II
Kunsill
tal-Koperazzjoni bejn l-UE u l-Iraq
Sottokumitati
stabbiliti
(1)          Sottokumitat dwar
id-Drittijiet tal-Bniedem u d-Demokrazija; 
(2)          Sottokumitat dwar
il-Kummerċ u kwistjonijiet relatati;
(3)          Sottokumitat dwar
l-Enerġija u kwistjonijiet relatati;     
L-Appendiċi B tal-ANNESS II

Termini ta’ referenza
tas-sottokumitati stabbiliti fl-Appendiċi A, taħt il-Ftehim
ta’ Sħubija u Koperazzjoni bejn l-Unjoni Ewropea u l-Istati Membri
tagħha minn naħa waħda, u r-Repubblika tal-Iraq, min-naħa
l-oħra
Artikolu
1
Fil-laqgħat tiegħu, kull
sottokumitat jista’ jittratta l-implimentazzjoni tal-Ftehim ta’ Sħubija u
Koperazzjoni fi kwalunkwe wieħed mill-oqsma jew fl-oqsma kollha li jkopri.
Is-Sottokumitati jistgħu jiddiskutu wkoll
suġġetti jew proġetti speċifiċi rigward il-qasam
rilevanti ta’ koperazzjoni bilaterali.
Każi individwali jistgħu ukoll
jiġu diskussi meta jintalab minn waħda miż-żewġ
Partijiet.
Artikolu
2
Is-Sottokumitati għandhom jaħdmu
taħt l-awtorità tal-Kumitat tal-Koperazzjoni. Wara kull laqgħa, huma
għandhom jibagħtu l-konklużjonijiet tagħhom lill-Kumitat
tal-Koperazzjoni.
Artikolu
3
Is-Sottokumitati għandhom ikunu komposti
minn rappreżentanti tal-Partijiet.
Fuq ftehim taż-żewġ partijiet,
is-Sottokumitati jistgħu jistiednu esperti għal-laqgħat
tagħhom u jistgħu jisimgħuhom rigward punti speċifiċi
fuq l-aġenda tal-laqgħat tas-Sottokumitat, kif ikun xieraq.
Artikolu
4
Is-Sottokumitati għandhom ikunu
ppreseduti alternattivament mill-Partijiet, skont ir-regoli dwar il-presidenza
alternata tal-Kumitat tal-Koperazzjoni minn rappreżentant tal-Unjoni
Ewropea, fuq naħa waħda, u minn rappreżentant tal-Gvern tal-Iraq
min-naħa l-oħra. 
Artikolu
5
Rappreżentant tas-Servizz Ewropew
għall-Azzjoni Esterna u rappreżentant tal-Gvern tar-Repubblika
tal-Iraq għandhom jeżerċitaw flimkien il-funzjonijiet ta’
Segretarju Permanenti tas-Sottokumitati. Il-komunikati kollha li
jikkonċernaw is-Sottokumitat speċifiku għandhom jiġu
mgħoddija liż-żewġ Segretarji Permanenti.
Artikolu
6
Is-Sottokumitati għandhom jiltaqgħu
kull meta hekk ikunu jitolbu ċ-ċirkostanzi fuq qbil tal-Partijiet,
fuq il-bażi ta’ talba bil-miktub minn kwalunkwe waħda mill-Partijiet,
u mill-inqas darba fis-sena. Kull laqgħa għandha ssir f’post li jkun
iddeterminat miż-żewġ Partijiet u f’ħin miftiehem minnhom.
Malli jirċievi talba ta’ waħda
mill-Partijiet għal laqgħa tas-Sottokumitat, is-Segretarju Permanenti
tal-Parti l-oħra għandu jwieġeb fi żmien 15-il jum ta’
xogħol.
F’każ ta’ urġenza partikolari,
is-sottokumitat jista’ jitlaqqa’ fi żmien iqsar jekk
iż-żewġ Partijiet jaqblu.
Qabel kull laqgħa, il-president
għandu jkun informat bil-kompożizzjoni maħsuba tad-delegazzjoni
taż-żewġ Partijiet.
Il-laqgħat tas-Sottokumitat
jitlaqqgħu b’mod konġunt miż-żewġ Segretarji
Permanenti, li jaġixxu fi ftehim mas-Segretarji tal-Kumitat
tal-Koperazzjoni.
Artikolu
7
Il-punti biex ikunu inklużi
fl-aġenda għandhom jitressqu quddiem is-Segretarji Permanenti
mill-inqas 15-il jum tax-xogħol qabel il-laqgħa tas-Sottokumitat
inkwistjoni. Kwalunkwe dokumentazzjoni anċillari għandha tkun ipprovduta
lis-Segretarji Permanenti mill-inqas għaxart (10) ijiem tax-xogħol
bil-quddiem.
Fuq il-bażi ta’ dawn il-punti,
għandha titfassal u tintbagħat aġenda provviżorja, flimkien
mad-dokumentazzjoni anċillari disponibbli, lis-Segretarji tal-Kumitat
tal-Koperazzjoni, kif ukoll lir-Rappreżentanzi Permanenti tal-Istati
Membri, mhux aktar tard minn ħamest ijiem tax-xogħol qabel
il-laqgħa tas-Sottokumitat. F’ċirkostanzi eċċezzjonali, bi
qbil bil-miktub taż-żewġ Segretarji Permanenti, jistgħu
jiġu miżjuda punti f’limiti iqsar ta’ żmien.
Artikolu
8
Ħlief jekk ikun deċiż mod
ieħor, il-laqgħat tas-Sottokumitat m’għandhomx ikunu
pubbliċi.
Artikolu
9
Għandhom jittieħdu l-minuti
għal kull laqgħa. Kopja tal-minuti u tal-konklużjonijiet ta’
kull laqgħa tas-Sottokumitat għandhom jiġu trażmessi lis-Segretarji
tal-Kumitat tal-Koperazzjoni. Għandhom jintbagħtu kopji wkoll
lir-Rappreżentanzi Permanenti tal-Istati Membri.
[1]               ĠU L 204, 31. 7. 2012
[2]               ĠU L xxx